राशन डिपो होल्डर्स ने मांगों को लेकर कलेक्टर को सौंपा ज्ञापन
हनुमानगढ़| अधिकृतराशन विक्रेता समिति की ओर से राशन डिपो होल्डर्स ने कलेक्टर को ज्ञापन सौंपकर विभिन्न मांगों से अवगत करवाया गया। जिलाध्यक्ष सुरेंद्र भिडासरा ने बताया कि मुख्य तौर पर राशन विक्रेता का मानदेय कम से कम 30 हजार रुपए प्रतिमाह निश्चित करने, दुकान का किराया तय करने, अनियमितता बरतने वाले राशन विक्रेताओं के खिलाफ कार्रवाई करने की मांग की गई। इसके अलावा राशन विक्रेता की मृत्यु के एक माह के आश्रित को दुकान आवंटन करने, दुकान पर वितरण की अवधि पखवाड़े के स्थान पर साप्ताहिक करने की भी मांग की गई। ज्ञापन देने वालों में श्रवण कुमार, श्योपत सुथार, इंद्रकुमार निनानिया, राजकुमार छाबड़ा, खेमचंद, बंटी भूतना, सुरेंद्र भूकर आदि शामिल थे।
hin_Deva hin_Deva